Liceul Tehnologic T.F.,,Anghel Saligny’’ – Simeria

Structura: Școala Gimnazială ,,Sigismund Toduță’’ Numele elevului ..........................

Profesor: Cosma Teodora Clasa .................

**Test sumativ - Metode aritmetice de rezolvare a problemelor**

**R. 1**

Se acordă din oficiu 3 puncte.

**1,50 p - 1.** Aflați prețul unui creion știind că cinci creioane, de același fel, costă 35 lei.

**1,50 p - 2.** Maria și Adina au împreună 500 de ilustrate. Aflați câte ilustrate are fiecare dintre cele două fete știind că Maria are de trei ori mai multe ilustrate decât Adina.

**1p - 3.** Radu a parcurs un traseu turistic în trei zile. În prima zi a parcurs jumătate din lungimea traseului, a doua zi a parcurs jumătate din rest, iar a treia zi a parcurs ultimii 135 km. Calculați lungimea traseului turistic.

**1,50 p - 4.** Trei mingi și două mașinuțe costă 65 lei, iar patru mingi și o mașinuță costă 70 lei. Aflați cât costă două mingi și trei mașinuțe.

**1,50 p – 5.** Suma de 165 lei a fost plătită cu 23 de bancnote de 5 lei și de 10 lei. Câte bancnote de 5 lei și câte bancnote de 10 lei au fost folosite?.

**Notă:** Timpul de lucru este de 45 minute.

Liceul Tehnologic T.F.,,Anghel Saligny’’ – Simeria

Structura: Școala Gimnazială ,,Sigismund Toduță’’ Numele elevului ..........................

Profesor: Cosma Teodora Clasa .................

**Test sumativ - Metode aritmetice de rezolvare a problemelor**

**R. 2**

Se acordă din oficiu 3 puncte.

**1,50 p - 1.** Aflați prețul unui creion știind că trei creioane, de același fel, costă 12 lei.

**1,50 p - 2.** David și tatăl său au împreună 60 de ani. Aflați vârsta lui David știind că tatăl său are vârsta de trei ori mai mare decât a lui.

**1p - 3.** Alexandra a rezolvat o temă în trei zile. În prima zi a rezolvat jumătate din numărul problemelor, a doua zi a rezolvat jumătate din rest, iar a treia zi a rezolvat restul de 10 probleme. Aflați câte probleme a avut tema Alexandrei.

**1,50 p - 4.** Două mingi de handbal și patru mingi de fotbal costă 102 lei, iar două mingi de handbal și șapte mingi de fotbal costă 156 lei. Aflați prețul unei mingi de handbal.

**1,50 p – 5.** Pe scara unui bloc de locuințe sunt 16 apartamente cu 2 sau cu 3 camere. Știind că cele 16 apartamente au în total 36 de camere, aflați numărul apartamentelor cu 2 camere și numărul apartamentelor cu 3 camere.

**Notă:** Timpul de lucru este de 45 minute.

Unitatea de învățare: Metode aritmetice de rezolvare a problemelor Data: 6.12.2019

Test sumativ Clasa a V – a C

Profesor: Cosma Teodora

**Matricea de specificații**

|  |  |  |  |  |  |  |
| --- | --- | --- | --- | --- | --- | --- |
| **Competențe** **specifice****Conținuturi** | **C.S. 1.1** | **C.S. 2.1.** | **C.S. 3.1.** | **C.S. 4.1.** | **C.S. 5.1.** | **C.S. 6.1.** |
| Metode aritmetice de rezolvare a problemelor: metoda reducerii la unitate | **1****(0,10 p)** | **1****(0,30 p)** | **1****(0,50 p)** | **1****(0,25 p)** | **1****(0,25 p)** | **1****(0,10 p)** |
| Metode aritmetice de rezolvare a problemelor: metoda figurativă  | **2****(0,10 p)** | **2****(0,40 p)** | **2****(0,30 p)** | **2****(0,10 p)** | **2****(0,50 p)** | **2****(0,10 p)** |
| Metode aritmetice de rezolvare a problemelor: metoda mersului invers  | **3****(0,10 p)** | **3****(0,15 p)** | **3****(0,30 p)** | **3****(0,10 p)** | **3****(0,25 p)** | **3****(0,10 p)** |
| Metode aritmetice de rezolvare a problemelor: metoda comparației | **4****(0,10 p)** | **4****(0,20 p)** | **4****(0,50 p)** | **4****(0,10 p)** | **4****(0,50 p)** | **4****(0,10 p)** |
| Metode aritmetice de rezolvare a problemelor: metoda falsei ipoteze  | **5****(0,10 p)** | **5****(0,30 p)** | **5****(0,50 p)** | **5****(0,25 p)** | **5****(0,25 p)** | **5****0,10 p)** |

**Competențe specifice:**

**C.S. 1.1.** Identificarea numerelor naturale în contexte variate; **C.S. 2.1.** Efectuarea de calcule cu numere naturale folosind operaţiile aritmetice şi proprietăţile acestora;

**C.S. 3.1.** Utilizarea regulilor de calcul pentru efectuarea operaţiilor cu numere naturale şi pentru divizibilitate;

**C.S. 4.1.** Exprimarea în limbaj matematic a unor proprietăţi referitoare la comparări, aproximări, estimări şi ale operaţiilor cu numere naturale;

**C.S. 5.1.** Analizarea unor situaţii date în care intervin numere naturale pentru a estima sau pentru a verifica validitatea unor calcule;

**C.S. 6.1.** Modelarea matematică, folosind numere naturale, a unei situații date, rezolvarea problemei obţinute prin metode aritmetice şi interpretarea rezultatului.

**Conținuturi asociate:**

• Metode aritmetice de rezolvare a problemelor: metoda reducerii la unitate, metoda comparaţiei, metoda figurativă, metoda mersului invers, metoda falsei ipoteze.